CELEX: 32020R0349
Language: da
Date: 2020-03-02 00:00:00
Title: Kommissionens gennemførelsesforordning (EU) 2020/349 af 2. marts 2020 om ændring af gennemførelsesforordning (EU) 2019/1916 for så vidt angår anvendelsesforhold i eller mellem visse byer og byområder

3.3.2020   
               
               
                  DA
               
               
                  Den Europæiske Unions Tidende
               
               
                  L 63/1
               
            
         KOMMISSIONENS GENNEMFØRELSESFORORDNING (EU) 2020/349
         af 2. marts 2020
         om ændring af gennemførelsesforordning (EU) 2019/1916 for så vidt angår anvendelsesforhold i eller mellem visse byer og byområder
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Rådets direktiv 96/53/EF af 25. juli 1996 om fastsættelse af de største tilladte dimensioner i national og international trafik og største tilladte vægt i international trafik for visse vejkøretøjer i brug i Fællesskabet (1), især artikel 8b, stk. 4, og
         ud fra følgende betragtninger:
         
                     (1)
                  
                  
                     Efter vedtagelsen af Kommissionens gennemførelsesforordning (EU) 2019/1916 (2) har det vist sig, at forordningens betingelser for så vidt angår anvendelsesforholdene i eller mellem visse byer og byområder ikke er i overensstemmelse med artikel 8b, stk. 3, i direktiv 96/53/EF.
                  
               
                     (2)
                  
                  
                     Gennemførelsesforordning (EU) 2019/1916 bør derfor ændres.
                  
               
                     (3)
                  
                  
                     På grund af sagens hastende karakter bør denne forordning træde i kraft dagen efter offentliggørelsen i Den Europæiske Unions Tidende.
                  
               
                     (4)
                  
                  
                     Foranstaltningerne i denne forordning er i overensstemmelse med udtalelse fra det udvalg, der er omhandlet i artikel 10i, stk. 2, i direktiv 96/53/EF —
                  
               VEDTAGET DENNE FORORDNING:
         
            Artikel 1
            Ændring af gennemførelsesforordning (EU) 2019/1916
            Artikel 3, stk. 1, affattes således:
            
               
                  »1.   Medlemsstaterne kan forbyde brug af køretøjer og vogntog udstyret med anordninger i brugsstilling under hensyntagen til de særlige karakteristika i og mellem byer og byområder, hvor hastighedsgrænsen er 50 km/h eller derunder, og hvor det er sandsynligt at møde bløde trafikanter.«
               
            
         
         
            Artikel 2
            Ikrafttræden
            Denne forordning træder i kraft dagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 2. marts 2020.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EFT L 235 af 17.9.1996, s. 59.
         
            (2)  Kommissionens gennemførelsesforordning (EU) 2019/1916 af 15. november 2019 om fastsættelse af nærmere bestemmelser vedrørende brugen af bagmonterede aerodynamiske anordninger i henhold til Rådets direktiv 96/53/EF (EUT L 297 af 18.11.2019, s. 3).